કોંગ્રેસ ઉપાધ્યક્ષ રાહુલ ગાંધીની ત્રણ દિવસીય ગુજરાત યાત્રાના બીજા દિવસે એટલે કે રવિવારે તેમણે સૌ પ્રથમ અંબાજીમાં સોશિયલ મીડિયા અને આઇટીના કાર્યકર્તાઓ સાથે સંવાદ કાર્યક્રમમાં ભાગ લીધો હતો. અહીં તેમણે ભાજપની સોશિયલ મીડિયા નીતિ પર આકારા પ્રહારો કર્યા હતા અને કહ્યું હતું કે, મોદીજી અને અમિત શાહ મીડિયામાં સચ્ચાઇની ફાઇન ટ્યૂનિંગ કરે છે. ત્યાર બાદ કોંગ્રેસની નવસર્જન યાત્રા દાંતા અને પછી પાલનપુર પહોંચી હતી. પાલનપુરમાં રાહુલ ગાંધીએ જાહેરસભાનું સંબોધન કર્યું હતું. ત્યાર બાદ તેમણે ડીસા અને થરાની પણ મુલાકાત લીધી. બંને સ્થળોએ તેમણે જનસભા સંબોધી હતી અને અંતે તેમણે પાટણમાં વિશાળ જનસભાનું સંબોધન કર્યું હતું.